Ideoita aiheen käsittelyyn

Teema: Minä ja me

* Tehdään paperille taideteokset kämmenen, peukalon sekä etusormen jäljistä esimerkiksi maalin avulla. Tutkitaan mitä eroavaisuuksia sekä mitä samankaltaisuuksia niissä on.
* Luetaan tai kuunnellaan jonkin tarinan alku ja jokainen saa miettiä sille omanlaisen lopun. Kirjoitetaan omat tarinan lopetukset ylös ja kuunnellaan sitten, mitä ratkaisuja kaikki ovat keksineet!
* Draama: Tehdään pareittain televisiomainos, jossa kehutaan kaveria. Esitellään, mitä kaikkea mahtavaa kyseisessä henkilössä on.
* Tehdään ohjelehtinen tai luokan oma lehti, jossa on kertomuksia, runoja ja kuvia siitä, millaisilla keinoilla omasta terveydestä ja hyvinvoinnista voi huolehtia.
* Suunnitellaan terveellinen ja monipuolinen ruokavalio viikoksi itselle. Voidaan kerätä kotoa lempiruokien tai terveellisten ruokien reseptejä.
* Pohditaan mitä samankaltaisuuksia eri kielissä, maissa tai kulttuureissa on. Voidaan tehdä ajatuskartta tai kollaasi leikatuista kuvista esim. eri lehdistä ja mainoksista.
* Pyydä oppilaita kirjoittamaan ylös neljä asiaa, joista he itse pitävät. Seuraavaksi jokainen vuorollaan lukee yhden ääneen. Mikäli toisilla on sama, he nousevat ylös seisomaan tai laskeutuvat alas istumaan sekä vetävät viivan sanan yli. Huomataan, että pidämme samanlaisista asioista, mutta meillä on myös erilaisia kiinnostuksen kohteita.
* Lukekaa Hans Christian Anderssonin kertomus rumasta ankanpoikasesta. Keskustelkaa esimerkiksi seuraavista kysymyksistä:
	+ Mitä ankalle tapahtuu kertomuksessa?
	+ Miten ankkaa kohdeltiin tarinan eri vaiheissa?
	+ Miksi muut linnut nimittelivät ankkaa?
	+ Miltä nimiteltävästä ankasta/ihmisestä saattaa tuntua?
	+ Mitä ankka teki tuntiessaan pahaa mieltä?
	+ Uskotko ankan unohtavan nimet, joilla häntä nimiteltiin?
	+ Mikä sinua auttaa, jos tunnet olosi ulkopuoliseksi?
	+ Mitä voit tehdä, jos joku nimittelee sinua?
	+ Kuka voi auttaa tällaisissa tilanteissa?
	+ Kohdellaanko toisia ihmisiä eri tavalla, koska he ovat erilaisia? Onko tämä reilua?